text: টুইটারে প্রশংসিত টাইগারদের বিশ্বকাপ পারফরম্যান্স ! - BD Sports Online
  Home / ক্রিকেট / টুইটারে প্রশংসিত টাইগারদের বিশ্বকাপ পারফরম্যান্স !
  টুইটারে প্রশংসিত টাইগারদের বিশ্বকাপ পারফরম্যান্স !
  বাঁচা-মরার ম্যাচে ভারতের কাছে ২৮ রানে হেরে বিশ্বকাপের সেমিফাইনাল স্বপ্ন শেষ হয়েছে বাংলাদেশের। তবে পুরো টুর্নামেন্ট জুড়েই লড়াকু পারফরম্যান্সের জন্য প্রশংসার জোয়ারে ভাসছেন টাইগাররা।
  ২০১৯ বিশ্বকাপে নিজেদের প্রথম ম্যাচেই দক্ষিণ আফ্রিকাকে হারিয়ে দারুণ সূচনা করে লাল সবুজের প্রতিনিধিরা। এরপর নিউজিল্যান্ডের কাছে জিততে জিততে হেরে যায় মাশরাফিবাহিনী। জয়ের সুযোগ ছিল শক্তিশালী অস্ট্রেলিয়া আর ভারতের বিপক্ষেও। কিন্তু গুরুত্বপূর্ণ মুহূর্তে সহজ সুযোগগুলো নিতে পারেনি বাংলাদেশের ফিল্ডাররা।
  Also Read: সাইফউদ্দিনের প্রমাণ করার ছিল অন্য কিছুও !
  এদিকে আফগানিস্তান আর উইন্ডিজের বিপক্ষে কাঙ্খিত জয় পেয়েছে বাংলাদেশ। পুরো টুর্নামেন্ট জুড়েই দুর্দান্ত খেলেছেন সাকিব আল হাসান। ব্যাট হাতে রান করেছেন, বল হাতে গুরুত্বপূর্ণ সময় ব্রেকথ্রো এনে দিয়েছেন। টাইগারদের তিন জয়েরই ম্যাচের সেরা খেলোয়াড় ছিলেন সাকিব।
  বিশ্বকাপে এবারের আসর জুড়ে ভালো খেললেও এক ম্যাচ বাকি থাকতেই টাইগারদের সেমিফাইনাল স্বপ্ন শেষ হয়ে গেল। তবে লড়াকু মনোভাব আর শেষ পর্যন্ত লড়ে যাওয়ায় টাইগারদের প্রশংসা করেছে ক্রিকেটবিশ্ব।
  টুইটারে প্রশংসিত টাইগারদের বিশ্বকাপ পারফরম্যান্স ! Reviewed by BD Online Sports on July 03, 2019 Rating: 5